เรื่องร้องเรียน (สะพาน,จราจร,ร้องเรียน,ความปลอดภัย,น้ำท่วม,ป้าย) วันที่ 2023-09-26 07:21:17 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038838
ขอความช่วยเหลือสร้างสะพานลอยคนข้าม บริเวณ หน้าวัดเสมียนนารีพระอารามหลวง แขวงลาดยาว เขตจตุจักร กรุงเทพมหานคร เนื่องจากผู้ร้องแจ้งว่าบริเวณวัดเสมียนนารีฯนั้น จะมีสัญญาณไฟจราจรเขียวแดง ซึ่งเมื่อประชาชนข้ามถนน จะทำให้เกิดปัญหาการจราจรติดขัด ทำให้ประชาชนไม่สะดวกในการสัญจรข้ามถนน นอกจากนั้นยังพบว่า บริเวณพื้นที่ดังกล่าวนั้น มักจะเกิดอุบัติเหตุเกิดขึ้นอยู่บ่อยครั้ง เป็นเหตุให้ผู้ประสบอุบัติเหตุบางรายได้รับบาดเจ็บ พิการ เกิดความเสียหาย บางรายถึงขั้นเสียชีวิต ส่งผลให้ได้รับความเดือดร้อน ไม่สะดวกในการเดินข้ามถนน ประสบปัญหามาเป็นระยะเวลาหลายปีแล้ว อีกทั้งผู้ร้องแจ้งว่าบริเวณป้ายหยุดรถประจำทางขนาดใหญ่ หน้ารั้วสวนจตุจักร ซึ่งอยู่ใกล้กับสวนวชิรเบญจทัศ (สวนรถไฟ) ใกล้กับ สถานีรถไฟฟ้า BTS และ สถานีรถไฟฟ้า MRT โดยผู้ร้องแจ้งว่า บริเวณพื้นที่ดังกล่าวนั้น ทุกครั้งที่มีฝนตก ไม่ว่าจะตกมากหรือตกน้อย ก็จะประสบปัญหาน้ำท่วมขัง สาเหตุเกิดจากตั้งแต่สมัยท่านอัศวิน ขวัญเมือง ดำรงตำแหน่งผู้ว่าราชการกรุงเทพมหานคร พบว่า บริเวณดังกล่าว มีการรื้อพื้นบาทวิถีเก่าออก จากนั้นมีการปูกระเบื้องให้ใหม่ แต่พบว่าทางหน่วยงานที่เกี่ยวข้องไม่ได้ทำช่องระบายน้ำออก เพื่อระบายน้ำในช่วงที่ฝนตก เมื่อฝนตกจะทำให้น้ำท่วมขัง ทำให้ประชาชนที่เดินสัญจรผ่านต้องเดินลุยน้ำ นอกจากนั้นยังพบว่าในพื้นที่ฯจะมีบันไดจะต้องใช้กระแสไฟฟ้า เพื่อขึ้นรถไฟฟ้าฯ ซึ่งผู้ร้องเห็นว่า หากสายไฟฟ้ามีสภาพเก่า หรือชำรุด อาจจะเป็นเหตุให้ประชาชนได้รับอันตรายถึงแก่ชีวิตได้ ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องสร้างสะพานลอยคนข้าม บริเวณ วัดเสมียนนารีพระอารามหลวง และทำช่องระบายน้ำออก บริเวณหน้าป้ายหยุดรถประจำทางฯ เพื่อบรรเทาความเดือดร้อนให้แก่ประชาชนที่สัญจรผ่านพื้นที่ดังกล่าวต่อไป (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata